BMW Sauber

**BMW Sauber**, *team* todesco de Formula 1 fondà da Peter Sauber e co sede a Hinwil. A partir dala stagion 2006 el team ga canbià nasionalità (prima del 2006 la Sauber la corea co licenxa svisera) ga scominsià a corer col nome de **BMW Sauber** en seguito a l'acquisixion da parte del costrutor todesco BMW.

## Storia

### Denominasion Sauber
La Sauber ga debutà en Formula 1 inte el Gran Premio del Sud Africa 1993 co na motorisaxion Ilmor Engineering e coi piloi Karl Wendlinger e J.J. Lehto. Proprio inte el primo gran premio a Lehto ghe riese de coglier on otimo 5° posto final. Ala fin de quel primo ano la Sauber la se piasà al 6° posto inte el canpionà co 12 punti.

Inte el 1994, pur spinto dal novo modor Mercedes (del quale la Sauber la xera stà par longo tenpo team-satelite), el team svisero non mejora le proprie prestasion fermandose ancor a 12 punti e a on modesto 8° posto final. I piloti li xera el confermà Wendlinger, che dopo el serio insidente de Monaco el verà sostituio prima da Andrea de Cesaris e sucexivamente da J.J. Lehto.), e el debutante Heinz-Harald Frentzen.

thumb|right|300px|Fisichella co la Sauber C23
El ano sucexivo, abandonaa dala Mercedes e pasà ai modori Ford, la Sauber la se afida ala copia inixial de l'ano prexedente, Frentzen-Wendlinger, ma quest'oltemo, mai pienamente recuperao l'inxidente de Monaco, el verà sostituio, a partir proprio dal Gran Premio de Monaco, da Jean-Christophe Boullion, salvo riciapar el volante inte łe olteme do gare ma co risultai ancor modesti. La Sauber, comunque, grasie sora-de-tuto ai risultai de Frentzen, la ga mejorà en clasifega, serando en setima posixion co 18 punti.

Inte el 1996 le prestasion xe stae en ribaso parché i do piloi, Frentzen e Johnny Herbert, non seli andai oltre 11 punti conplesivi che poi i ga frutà el 7° posto final, e l'anata la xe da ricordar solo par el 3° e 4° posto otenui da Herbert e Frentzen inte el rocanbolesco Gran Premio de Monaco.

El 1997 xe stà el prim ano del'acordo co la Ferrari e co la Petronas, l'asienda de stato petrolifera dela Malaysia: l'acordo prevedea che la Ferrari la fornise i modori del'ano presedente, e che questi i venise ribatexai dalo sponsor. La Sauber-Petronas inte el 1997 ga confermà Herbert e ingagià come seonda guida el tajan Nicola Larini, sostituio parò dopo sole 5 gare dal'altro tajan Gianni Morbidelli, a so olta sostituio en 4 gare da l'argentin Norberto Fontana. El risultao final xe stà on 7° posto e 16 punti totali al'ativo.

Inte l'anata 1998 Peter Sauber el ga dexiso de afidarse a l'esperto Jean Alesi par sercar de fare el salto de qualità, ma el piloa fransese e el riconfermà Herbert non seli andai al di là de 10 punti totai che i ga portà la scuderia al 6° posto.

Inte el 1999 l'anata la xe rimasta anor piassé deludente: ad Alesi xe stà afiancà el brasilian Pedro Diniz, ma i do i ga colto solo 5 sesti posti par on 8° posto en clasifega general. De poco mejor la stagion sucexiva: co Mika Salo al posto de Alesi seli rivai solo 6 punti e la conferma de l'8° posto de l'ano prima.

Dal 2001 el team svisero ga finalmente scominsià a sentir ei benefixi dele motorizaxioni Ferrari, e la copia de zovani ranpanti Nick Heidfeld e Kimi Räikkönen ga dimostrò el proprio valor portando la Sauber al 4° posto final de clasifega co 21 punti. L'ano sucexivo la rivò na grosa iniesion de schei grasie ala cexion del canpioncin Räikkönen ala McLaren, ma i risultati seli en calo: el confermà Heidfeld e el novo Felipe Massa non li andò al di là de 11 punti par on 5° posto final. thumb|left|300px|La Sauber C22 che disputò la stagione 2003

Inte el 2003 le prestasion le zè stae sula falsariga del'anata precedente: el xe tornà el vecio Frentzen, ma i risultai seli comunque faticai a rivar e ala fin ei 19 punti totai (superiori a l'ano precedente solo grasie al canbiamento de regolamento inte el puntegio) i ga portà la scuderia a on modesto 6° posto su 10 team iscriti.

Inte l'anata 2004 Peter Sauber ga puntà su Giancarlo Fisichella e sul ritorno de Felipe Massa e qualche risultao el xe rivà, co prestasion tuto somà mejori (fruto anca dela superiorità dele rude Bridgestone rispeto ale Michelin montae da tuti i team direti rivai en clasifega). Inte el 2005 invece la Sauber la xe afidaa ai pneumàteghi Michelin ma sensa risultati significativi, col ritorno en Formula 1 de l'ex-canpion del mondo Jacques Villeneuve (insieme al confermà Massa) che parò non ga convinto par ei risultai. Conplesivamente, la squadra la xe rivà al'8 posto inte ła clasifega final, co do quarti posti (on par piloa) come mejori risultai en gara.

### Denominasion BMW Sauber

Dopo molte speculasion sul fato che el team el xera en vendita, el 22 de giunio 2005 la xe rivà la notisia ufisial che la BMW ga rilevà la squadra e dala stagione 2006 ga scominsià a garegiar coi colori de l'asienda bavarese e col nom de *BMW Sauber*. La continuerà a laorar en Svisera e Peter Sauber el manterà on rol come consulente non operativo.

La nova BMW Sauber ga inisialmente confermà Jacques Villeneuve al fianco del todesco Nick Heidfeld ma a metà dela stagione 2006 el canpion del mondo canadese xe stà licensià da Mario Theissen, el gran cao dela squadra bavarese, e al so posto xe diventà pilota dela scuderia el polaco Robert Kubica.
La stagione 2006 la xe stà na stagion de rodagio, inte ła qual seli rivai solo alconi piazamenti a punti.
Inte el 2007 el salto de qualità: el bon laoro dei tecnici inte el svilupo dela vetura el porta la squadra ad averghe la mejor vetura dopo McLaren e Ferrari e quindi sin dal'inisio a tegnar saldamente el rolo de tersa forsa del mondiale, diventaa poi la seonda en virtù dela squalifega dela McLaren par la spy story. Co 2 tersi posti e on seondo la BMW la oterà a fin stagione on insperà seondo posto inte ła clasifega co 101 punti.

## Piloi prinsipai

* Heinz-Harald Frentzen (1994-1996, 2002-2003): 66 GP
* Nick Heidfeld (2001-2003, 2006,2007,2008): 53 GP
* Felipe Massa (2002, 2004-2005): 52 GP
* Johnny Herbert (1996-1998): 48 GP
* Pedro Diniz (1999-2000): 32 GP
* Jean Alesi (1998-1999): 32 GP
* Robert Kubica (2006,2007,2008):

## Risultai completi en Formula 1
Denominasion Sauber

Denominasion BMW Sauber